**Prevádzkový poriadok telocvične**

 **pri Strednej odbornej škole pedagogickej v Modre**

**Článok I.**

**Všeobecné ustanovenia**

Telocvičňa slúži na zabezpečenie vyučovania povinnej telesnej výchovy pre žiakov Strednej odbornej školy pedagogickej v Modre a pre fyzické a právnické osoby, ktoré majú so školou uzatvorenú zmluvu o prenájme nebytových priestorov. Ďalej slúži pre kultúrne, občianske a podnikateľské aktivity, ktoré sú vykonávané s písomným súhlasom riaditeľa školy.

**1 . Prevádzkovateľ**

**1. 1. Identifikačné údaje prevádzkovateľa telovýchovného zariadenia**

**Názov: Stredná odborná škola pedagogická**

**Adresa sídla: Sokolská 6, 900 01 Modra**

**Právna forma:** Rozpočtová organizácia

**Právne postavenie:** Právny subjekt zastúpený štatutárnym orgánom

**IČO:** 162 787

**DIČ:** 2020678693

**Kontaktné číslo:** 033/6472577

**E-mailová adresa:** paka@pakamo.sk

**Štatutárny orgán:** riaditeľ školy – Mgr. Maroš Jakim

**Zriaďovateľ školy:** Bratislavský samosprávny kraj

**Článok II.**

**Pravidlá používania telocvične**

1. **1.1. Podmienky prevádzky**

Užívatelia sú povinní šetrne zaobchádzať s vybavením ako aj s priestormi. Užívatelia nesmú

znepríjemňovať nadmerným hlukom život obyvateľom susedných domov a spoločností a rešpektovať verejný poriadok.

**1.2. Zásady bezpečnosti a ochrany zdravia návštevníkov a zamestnancov.**

Prevádzkovateľ je povinný zabezpečiť udržiavanie priestorov v čistote a poriadku. V priestoroch musí byť zabezpečené dostatočné osvetlenie, vetranie, vykurovanie podľa potreby, prívod teplej a studenej vody. V priestoroch je umiestnená lekárnička vybavená základným zdravotníckym materiálom.

Prevádzkovateľ je povinný dodržať pokyny protipožiarnych bezpečnostných predpisov. Používateľ cvičebného náradia musí postupovať podľa návodu výrobcu a podľa pokynov zodpovedných zamestnancov.

1. **Pravidlá používania telocvične pre žiakov SOŠ Pg:**

**1.** Telocvičňa sa môže používať len podľa rozvrhu a rozpisu krúžkovej činnosti.

**2.** Mimoškolské a školské podujatia organizované v telocvični musia byť schválené riaditeľkou školy.

**3.** Vstup do telocvične je zásadne povolený iba v sprievode vyučujúceho a predpísanom úbore.

**4.** Do telocvične je povolený vstup iba v športovej obuvi s nefarbiacou podrážkou.

**5.** Otváranie a zamykanie dverí do telocvične vykonáva príslušný vyučujúci.

**6.** Vyučujúci je povinný skontrolovať si počet žiakov a ich cvičebný odev a obuv.

**7.** Vyučujúci sa počas vyučovacej hodiny z priestorov telocvične, resp. školského dvora, ihriska, kde žiaci vykonávajú telovýchovnú činnosť, nesmie v žiadnom prípade vzdialiť a nechať žiakov bez dozoru.

**8.** Ak je žiak uznaný lekárom ako necvičiaci, je povinný o tom predložiť lekárske potvrdenie.

**9. Ž**iaci dodržiavajú pokyny vyučujúceho. Sú disciplinovaní, správajú sa tak , aby neohrozili

bezpečnosť a zdravie svoje a svojich spolužiakov, športujú v duchu fair play (zámerne si neubližujú)

**10.** Vyučujúci je povinný pred každým cvičením upozorniť na riziká cviku a vysvetliť zásady bezpečného správania sa a konania.

**11.** Je zakázané poškodzovať zariadenie telocvične. V prípade úmyselného poškodenia žiak /jeho zákonný zástupca/ škodu nahradí.

**12**. Potrebné telocvičné náradie vydáva príslušný vyučujúci, ktoré vyučujúci vopred skontroluje. Bez vedomia vyučujúceho nemajú žiaci prístup k náradiu a náčiniu v telocvični.

**13.** Pri telovýchovnom procese používajú žiaci iba tie telovýchovné náčinia, ktoré sú potrebné k danej činnosti, zaobchádzajú s nimi opatrne, prípadné poškodenie oznámia ihneď vyučujúcemu.

**14.** Žiaci pri telovýchovnom procese majú určené svoje stanovište, ktoré nemôžu bez povolenia vyučujúceho opustiť. Nesmú vyliezať na iné náradie, s ktorými nesúvisí ich činnosť, aby neprišlo k úrazu. Prípadný úraz okamžite nahlási vyučujúcemu.

**15.** Elektrické zariadenia obsluhuje len vyučujúci.

**16.** Všetky presuny na cvičisku robia žiaci pod vedením vyučujúceho pri dodržiavaní bezpečnostných predpisov.

**17.** Po skončení cvičenia je povinný vyučujúci uložiť používané náradie na svoje miesto a skontrolovať jeho stav.

**18.** Žiaci odchádzajú z telocvične opäť pod vedením príslušného vyučujúceho.

**19.** Pri odchode z telocvične vyučujúci skontroluje priestory telocvične a uzamkne telocvičňu.

1. **Pravidlá používania telocvične pre ostatné fyzické a právnické osoby:**

**1.** Vstup do priestorov telocvične majú dovolené iba tí športovci, ktorí majú pridelenú užívaciu hodinu formou zmluvy o prenájme nebytového priestoru.

Za účasť oprávnených športovcov zodpovedá vedúci, uvedený v zmluve o nájme.

**2.** Športovci môžu vstúpiť do priestorov im vyhradených len spolu so zodpovedným vedúcim

maximálne 15 minút pred prideleným užívacím časom a musia ich opustiť v čase jeho skončenia.

**3**. Je zakázané používať telocvičné náčinie školy (lopty, žinenky,...).

**4.** Do telocvične je povolený vstup iba v športovej obuvi s nefarbiacou podrážkou /halová obuv/.

**5.** Po ukončení aktivity nájomca telocvične skontroluje stav telocvične, šatní a sociálnych zariadení.

Pre podnikateľskú činnosť hospodárka školy vedie evidenciu časového využitia telocvične. Škola (ďalej len prevádzkovateľ telocvične) si vyhradzuje právo doplnenia zmien v tomto prevádzkovom poriadku, ak si to vyžiadajú prevádzkové podmienky. Porušovanie prevádzkového poriadku telocvične môže mať za následok predčasné ukončenie platnosti zmluvy o nájme.

**V telocvični** **je počas jej športového využívania prísne zakázané:**

1. manipulovať s otvoreným ohňom,
2. fajčiť, požívať stravu, alkoholické nápoje a iné návykové látky, vodiť psov a iné,
3. vstupovať s bicyklom a inými predmetmi, ktoré môžu spôsobiť škodu na majetku,
4. vešať sa na basketbalové koše (z bezpečnostných dôvodov) a bránky.

**Článok III.**

**Prevádzka telocvične**

**Prevádzkový čas telocvične:**

**Pondelok: 7,00 – 21,30**

**Utorok: 7,00 – 21,30**

**Streda: 7,00 – 21,30**

**Štvrtok: 7,00 – 21,30**

**Piatok: 7,00 – 21,30**

**Sobota: 7,00 – 21,30**

**Nedeľa: 7,00 – 21,30**

**Článok IV.**

**Podmienky prenajímania**

1. **Základné zásady prenajímania telocvične**

**1**. Základnou funkciou majetku BSK v správe školy je zabezpečovanie výchovno-vzdelávacieho procesu. Používanie tohto majetku na iné účely je možné vtedy, ak je to v záujme jeho efektívnejšieho využitia.

2. Prevádzkovateľ telocvične môže prenechať do nájmu majetok BSK, ktorý pri plnení základných výchovno-vzdelávacích funkcií nie je dostatočne využitý. Takýto majetok možno prenajímať iným osobám.

**Telocvičňa môže byť prenajímaná bezodplatne alebo za poplatok:**

**a) bezodplatne**

1. pre potreby povinnej telesnej výchovy strednej školy,

2. na činnosť športových a záujmových krúžkov školy a školských zariadení,

3. na súťaže a podujatia organizované ústredným orgánom

**b) za poplatok**

Na základe podpísaných nájomných zmlúv.

Cena prenájmu je 14€ vrátane DpH (v cene sú zahrnuté aj energie).

**Postup pri užívaní majetku BSK**

**1**. Zmluvu o nájme na súvislý nepretržitý nájom na dobu určitú aj neurčitú uzatvorí štatutárny zástupca prevádzkovateľa po predchádzajúcom prerokovaní návrhu nájomnej zmluvy so zriaďovateľom školy.

**2**. V prípade uzavretia zmluvy na jednorazový krátkodobý nájom alebo na obdobie jedného školského roka uzatvorí štatutárny zástupca prevádzkovateľa zmluvu o nájme, ktorá musí obsahovať:

a) predmet a účel nájmu,

b) výšku a splatnosť nájomného a prevádzkových nákladov,

c) spôsob platenia nájomného a prevádzkových nákladov,

d) čas, na ktorý sa nájom uzatvára.

**3.** Za akékoľvek škody, ktoré vznikli v súvislosti s prenájmom hnuteľného alebo nehnuteľného majetku BSK prevádzkovateľovi, prípadne tretím osobám, zodpovedá v súlade s platnou právnou úpravou (zákon č. 40/1964 Zb. občiansky zákonník v znení zmien a doplnkov) nájomca a hradí ich v plnom rozsahu.

**Článok V.**

**Starostlivosť o priestory telocvične**

Za čistotu a poriadok telocvične zodpovedá osoba (upratovačka) na to určená. Prevádzka musí byť udržiavaná v čistote a poriadku.

**Spôsob a frekvencia upratovania prevádzky:**

**Dezinfekcia stien, podláh, umývadiel, spŕch, WC v celom zariadení je vykonávaná**

**pravidelne**.

Použité sú dezinfekčné prostriedky dostupné z distribučnej siete. Pri ich používaní sa dodržiavajú pracovné postupy uvedené v návode výrobku. Na sanitáciu sú používané bežné jednoduché pomôcky: vedrá, mopy, kefy, rukavice.

**Umývanie šatní**: denne – vlhké čistenie

**Umývanie chodieb**: denne – vlhké čistenie

**Vlhké utieranie prachu na lavičkách a údržba podlahy -** denne

**Dezinfekcia náradia a náčinia:** 1x za 2 týždne

**Spôsob a frekvencia čistenia osvetľovacích telies, okien a okenných rámov:** 2x ročne –

vlhké čistenie

**Nádoby na smeti:** Dezinfekcia sa vykonáva po mechanickej očiste – 1x týždenne

**Sociálne zariadenia:** Dezinfekcia sa vykonáva po mechanickej očiste – denne

**Keramické obklady v sociálnych zariadeniach:** Dezinfekcia sa vykonáva po mechanickej očiste – 1x týždenne

**Dvere na WC**: Dezinfekcia sa vykonáva po mechanickej očiste – 1x týždenne

**Vykurovacie telesá:** 1x mesačne – vlhké čistenie

**Umývadlá:** dezinfekcia práškom alebo tekutým čistiacim prostriedkom – denne

**Zásady pri dezinfekcii :**

- dodržiavať predpísanú koncentráciu dezinfekčného prostriedku podľa odporúčania návodu na použitie,

- dodržiavať predpísanú dobu pôsobenia (expozičná doba) dezinfekčného prostriedku,

- pripravovať dezinfekčné roztoky denne čerstvé,

- zabezpečiť dostatočnú zásobu dezinfekčných prostriedkov.

V prevádzke na dezinfekciu plôch, povrchov a predmetov treba používať striedavo minimálne dva druhy z nasledovných dezinfekčných prostriedkov, s následnou koncentráciou roztoku a expozičnou dobou:

Bežne používané a odporúčané dezinfekčné prostriedky:

**Názov výrobku - Koncentrácia roztoku v % - Doba expozície v minútach**

Domestos 60ml/5 l vody 10-15

Cif krém (umývadlá) neriedený

Ajax (drevená podlaha) 50-75ml/ 8-10 l vody do zaschnutia

SAVO (nerez, smalt) neriedený do zaschnutia

Harpic WC neriedený do zaschnutia

Ajax (podlaha) 0,5dl/5 l vody do zaschnutia

Predmety, plochy a zariadenia treba umývať handrou namočenou v teplom roztoku dezinfekčného prostriedku a po uplynutí expozičnej doby treba znovu pretrieť čistou handrou namočenou v čistej teplej vode.

Maľovanie telocvične sa vykonáva podľa potreby organizácie.

**Článok VI.**

**Záverečné ustanovenia**

1. Zriaďovateľ obdrží jednu kópiu nájomnej zmluvy medzi prevádzkovateľom a nájomcom.

2.Všetky finančné prostriedky získané z nájmu majetku BSK v správe školy budú ponechané škole v zmysle platných zásad hospodárenia s majetkom BSK pre potreby na úhradu energií, čistiacich prostriedkov, bežné opravy, údržbu telocvične.

Prevádzkový poriadok telocvične je umiestnený na viditeľnom mieste v telocvični.

Tento prevádzkový poriadok sa vzťahuje na všetkých používateľov telocvične **Strednej odbornej školy pedagogickej v Modre** a nadobúda platnosť : 1.1.2020

Mgr. Maroš Jakim

 riaditeľ